LHยันเทมาเซกกอดหุ้น13%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — LH ลั่นทางเทมาเซกยังไม่ขายหุ้นที่ถือ 13% ประเดิมขายหุ้นกู้ปีนี้ วงเงิน 2,500 ล้าน จ่ายดอกเบี้ย 3.54% แพงขึ้น 0.50%
นายอดิศร ธนนันท์นราพูล กรรมการและรองกรรมการผู้จัดการ บริษัท แลนด์แอนด์เฮ้าส์ (LH) เปิดเผยว่า กรณีที่กองทุนเทมาเซกแห่งสิงคโปร์ได้ขายหุ้นล็อตใหญ่ในบริษัท โรงพยาบาลบำรุงราษฎร์ (BH) ว่า โครงสร้างผู้ถือหุ้นใหญ่ของบริษัทมี GOVERNMENT OF SINGAPORE INVESTMENT CORPORATION (CIG) ถือหุ้นอยู่ 13.21% ซึ่งขณะนี้การถือหุ้นดังกล่าวยังไม่มีการเปลี่ยนแปลงใดๆ ทั้งนี้ CIG เป็นกองทุนหนึ่งของรัฐบาลสิงคโปร์ 
นายอดิศร กล่าวว่า บริษัทได้ยื่นแบบแสดงรายการข้อมูล (ไฟลิง) เพื่อเสนอขายหุ้นกู้ไม่ด้อยสิทธิ และไม่มีประกันของ ครั้งที่ 1/2554 ซึ่งจะครบกำหนดไถ่ถอนปี 2557 วงเงิน 2,500 ล้านบาท อัตราดอกเบี้ย 3.54% ต่อปี ให้กับนักลงทุนสถาบันและนักลงทุนรายใหญ่ 
“ยอมรับหุ้นกู้ครั้งนี้บริษัทมีต้นทุนเพิ่มขึ้นประมาณ 0.50% เมื่อเทียบกับการออกหุ้นกู้เมื่อปีที่ผ่านมา เพราะดอกเบี้ยนโยบายปรับตัวเพิ่มขึ้น และบริษัทเร่งออกหุ้นกู้ตั้งแต่ต้นปีนี้เพื่อต้องการล็อกต้นทุนดอกเบี้ยไว้ก่อน”
สำหรับแผนการออกหุ้นกู้ในปีนี้บริษัทคาดว่าจะขายรวมประมาณ 4,000 ล้านบาท เพื่อชำระคืนเงินกู้ ซื้อที่ดิน และเป็นเงินทุนหมุนเวียนกิจการ
วันที่ 19 ม.ค.ที่ผ่านมา หุ้นที่มีกองทุนเทมาเซกถือหุ้นบางตัวราคาอ่อนตัวลง ส่วนตลาด เช่น บริษัท ไทยคม (THCOM) ปิดที่ 6.35 บาท ร่วง 7.97%